Llosgiadau



**Maint y grwpiau**

Grŵp cyfan neu grwpiau bach



**Amser arfaethedig**


20-30 munud




**Dull**

Ffilm

**Beth sydd ei angen arnoch**

****

[Ffilm](http://www.firstaidchampions.redcross.org.uk/primary/first-aid-skills/burn)



**Beiros a phapur**

****

**Cyflwyniad PowerPoint**

****

**Sut i helpu rhywun sydd wedi llosgi**

Amcanion dysgu

* Dysgu sut i adnabod pan fydd rhywun wedi llosgi.
* Dysgu’r camau allweddol i’w cymryd pan fydd rhywun wedi llosgi.

## Trosolwg

Mae plant yn dysgu sut mae sylwi os yw rhywun wedi llosgi, cyn dysgu pa gamau allweddol i’w cymryd i helpu rhywun sydd wedi llosgi, er mwyn bod yn fwy abl,   
parod a hyderus i helpu.

## Paratoi

Gwnewch yn siŵr eich bod yn gallu chwarae’r [ffilm ar losgiadau](https://firstaidchampions.redcross.org.uk/primary/first-aid-skills/burns/) a dangos neu argraffu’r cardiau sut mae helpu.

Tynnwch sylw’r dysgwyr at y rheolau sylfaenol ar gyfer y sesiwn neu sefydlwch reolau sylfaenol. I gael arweiniad ar sut i wneud hynny, darllenwch y canllawiau [Creu amgylchedd dysgu diogel, cynhwysol a chefnogol.](https://firstaidchampions.redcross.org.uk/primary/guidance-and-support/)

## Sut mae cynnal y gweithgaredd

1. Dechreuwch â’r cwestiynau hyn er mwyn gweld beth mae'r dysgwyr yn ei wybod   
   a datblygu'r pwnc ymhellach gyda'r grŵp. Gofynnwch i’r plant:

* Beth allai losgi rhywun? *Rhywbeth poeth fel hylif poeth, barbeciw, teclyn sythu gwallt, potiau poeth neu sosbenni. Gall pobl gael eu llosgi gan yr haul hefyd.*
* Beth sy'n digwydd pan fydd rhywun wedi llosgi? *Efallai ei fod mewn llawer o boen. Efallai fod ei groen yn goch, yn boeth ac yn boenus. Gall hefyd achosi pothelli.*
* Sut gallai rhywun deimlo pan fydd rhywun wedi llosgi? *Pan fydd rhywun wedi llosgi, gall fod yn boenus iawn. Mae’n iawn teimlo’n bryderus neu’n ofnus. Y peth pwysicaf yw cydnabod beth sy’n digwydd a’i helpu heb gynhyrfu.*
* Beth allwch chi ei wneud i helpu rhywun sydd wedi llosgi? *Gofynnwch i’r plant a ydynt yn gwybod beth i’w wneud; eglurwch eich bod yn mynd i ddysgu beth i’w wneud yn y gweithgaredd hwn.*

1. Dangoswch y mesurydd hyder i’r grŵp neu tynnwch sylw’r grŵp ato ar y [dudalen sgiliau cymorth cyntaf – llosgiadau](https://firstaidchampions.redcross.org.uk/primary/first-aid-skills/burns/), a gosodwch hyn fel tasg unigol neu drafodaeth grŵp. Pa mor hyderus mae'r dysgwyr yn teimlo i helpu rhywun sydd wedi llosgi?
2. Gwyliwch y [ffilm ar losgiadau](https://firstaidchampions.redcross.org.uk/primary/first-aid-skills/burns/). Treuliwch ychydig o amser yn trafod y ffilm. Gofynnwch i’r plant:

* Beth oedd yn digwydd yn y ffilm? *Mae Beth yn gwneud siocled poeth i Liya yn y gegin.*
* Sut wnaeth Beth losgi ei hun? *Mae hi’n llithro ac yn colli’r dŵr berwedig o’r tegell ar ei llaw.*
* Sut gallen nhw fod wedi teimlo? Meddyliwch am yr unigolyn a gafodd ei losgi, y sawl a helpodd ac unrhyw un arall gerllaw. *Efallai y byddan nhw’n dweud pethau fel yn poeni, yn ofnus neu mewn poen, ond hefyd bethau fel yn hyderus, yn barod i helpu, neu’n garedig.*
* Beth wnaeth Liya i helpu? *Fe wnaeth hi helpu Beth i ddal ei llaw o dan ddŵr oer am o leiaf 20 munud a galwodd ei mam am help.*
* Beth arall oedd Liya yn dda am ei wneud? Pa rinweddau ddangosodd hi? *Efallai y byddan nhw’n dweud pethau fel caredig, yn ddigynnwrf o dan bwysau neu’n barod i helpu.*

1. Ewch ymlaen i'r gweithgaredd ymarfer i ymarfer y sgiliau hyn drwy chwarae rôl. Yna symudwch ymlaen i'r gweithgareddau creadigol ar y dudalen rannu er mwyn atgyfnerthu’r wybodaeth.

## Logo Description automatically generatedCwestiynau y gallai’r dysgwyr eu gofyn

Efallai y bydd gan y dysgwyr gwestiynau am y sgìl hwn. Cofiwch ddarparu blwch cwestiynau dienw ar gyfer   
cwestiynau yr hoffan nhw eu gofyn yn breifat. Y sgiliau allweddol yw’r pethau pwysicaf y dylen nhw eu cofio,   
ond gallwch ddod o hyd i wybodaeth ychwanegol a allai eich helpu i ateb eu cwestiynau yma:

* Os bydd dillad yn sownd yn y llosg, a ddylwn i geisio eu tynnu?

*Na ddylech. Tynnwch unrhyw ddillad neu emwaith sy'n agos at y rhan o’r corff sydd wedi llosgi, ond peidiwch   
â cheisio tynnu unrhyw beth sy’n sownd yn y llosg. Gallai hyn achosi mwy o niwed.*

* Pa fathau o losgiadau sydd?

*Mae llosgiadau yn perthyn i ddau brif gategori: llosgiadau a sgaldiadau. Caiff llosgiadau eu hachosi drwy ddod   
i gysylltiad â gwrthrychau poeth neu fflamau, neu gan ffrithiant (er enghraifft, llosgiadau rhaff). Caiff sgaldiadau   
eu hachosi gan stêm neu hylifau poeth, fel te neu olew. Dylid trin llosgiadau a sgaldiadau yn yr un ffordd yn union.*

* Rwyf wedi clywed y gallwch chi roi menyn/hufen/past dannedd/rhew ar losg i’w drin?

*Dylech ond defnyddio hylifau diogel i drin llosg, fel dŵr. Ond gallwch ddefnyddio llefrith, sudd oren, ac ati os nad   
oes gennych chi ddŵr.*

1. Dangoswch neu dosbarthwch y cardiau sut i helpu rhywun sydd wedi llosgi; gofynnwch i’r plant edrych arnynt a thrafod eto rhai o arwyddion bod rhywun wedi llosgi; a’r camau allweddol i’w cymryd i helpu. Ble allai rhywun ddod o hyd i ddŵr pe bai angen? (Siop, pibell ddyfrio mewn gardd, ac ati)
2. Tynnwch sylw’r grŵp at y mesurydd hyder ar y [dudalen sgiliau cymorth cyntaf – llosgiadau](https://firstaidchampions.redcross.org.uk/primary/first-aid-skills/burns/) ac ewch ati i’w gwblhau eto.
3. Gwnewch y [cwis llosgiadau](https://firstaidchampions.redcross.org.uk/primary/quizzes/) i weld beth mae’r dysgwyr wedi’i ddysgu.

## Gweithgareddau sy’n ymestyn ac yn herio:

1. I’w helpu i gofio, gofynnwch iddynt ysgrifennu neu dynnu llun o’r cam allweddol i’w gymryd pan fydd rhywun yn llosgi.
2. Yn awr gallwch naill ai rannu neu ddangos y lluniau o’r [ffilm ar losgiadau](https://firstaidchampions.redcross.org.uk/primary/first-aid-skills/burns/) ar y cyflwyniad PowerPoint. Gofynnwch i’r dysgwyr benderfynu beth yw trefn gywir y lluniau, gan feddwl sut byddai rhywun yn gwybod   
   a oedd rhywun wedi llosgi, a beth fyddai angen i rywun ei wneud i helpu.

## S:\CT\Education Team\Product development\Youth\FAE curriculum project\3. Creative\Visual guidelines\Icons, illustrations, templates_final\Extras\BRC_FirstAid_Arrow_Solid_Colour_Green.pngCrynhoi

Atgoffwch y grŵp mai’r peth pwysicaf i’w wneud yw oeri’r llosg o dan ddŵr oer am o leiaf 20 munud.

Yn awr, ewch ati i ymarfer sut mae helpu rhywun sydd wedi llosgi gyda’r gweithgaredd ymarfer ar y   
[dudalen sgiliau cymorth cyntaf - llosgiadau](https://firstaidchampions.redcross.org.uk/primary/first-aid-skills/burns/).